
ntaŭ unu jaro mi estis dironta aC vi, 
£e f&Cf&j numeroj de nia magazino ne 
f estas CegebCaj per ĥtmC ĥodo ce niaj retejoj. 
f Iio estas pro6Cemo, kjun mi intencis soCvi SaCdaŭ, sed 
dum ĥeC£e da tempo tio restos tieC . ‘Tamen, oni ciam 
povis Cegi jjin en Ca pdf-aformato en Ca samaj Cof&j, 
zvzvzv. gazetotekpzu/ĥaCe kaj zvzvzv .gazetotekpCanti 

AomfĥaCe. 

La (jazetotekp Lanti kreskas iom post iom, £aj 
tiuriCate cian ĥeCpon estos agnoskpta ĥaj danĥata . 
Antaŭ ĥeCĥaj monatoj mi ceestis Ca Oduzeon de 
‘Esperanto, apud (BarseCono, ĥaj mi enretigis ĥeCĥajn 
maCnovajn magazinojn en ‘Esperanto, ĥiujn mi trovis 
tie. 9di nefaris pd, car mi estas nur unu ĥomo. Se neniu 
ĥeCpas, mi ne rezignos, tamen, ĥaj iom post iom mi 
daŭrigos Ca aferon. Sed aCiajn ĥomojn mi eCĥore invi- 
tas ĥunCabori tiuceCe, ke Ca maCnovaj magazinoj de 
Esperanto neniam maCaperu. La iCuzio per kju oni 
verkjs tiujn artikoCojn en iCi, kaj Ca iCuzio, per kju oni 
Cegis iCin, ne meritas forgeson. 

‘TiaC, ne nur Ca (jazetotekon mi enretigas, sed ankaŭ 
fojfoje ni donacas subsCjibantojn de ‘Kajeroj e( fa Sudo 
per dvd-a versio de Ca gazetotekp en sia aktuaCa stato. 

‘LCkore, 

fedtca 

Parolas la 

Prezidanto 



Estimataj HALEanoj ! 

De nove la krizo, 
krizo por la mal- 
riĉuloj sed ne kri- 
zo por la riĉuloj 
^ Kial? La riĉuloj 
havas altajnpremiojn, logi- 
ke kiam la entrepreno gaj- 
nas monon la estraranoj de 
la entreprenoj havas pre- 
miojn. 

Sed en kapitalismo kiam 
la entrepenoj havas monon, 
la estraranoj havas premion, 
kaj kiam la entrepreno ne 
havas monon la estraranoj, 
ankaŭ, havas premion. 

Tio estas la logiko de ka- 
pitalismo. 

Mi legas enĵumalo pri ma- 
nifestacio en Usono, la 
popolo usona manifestacias 
kaj petas Obamon, ke li ne 
helpu la entreprenojn. La 


merkato, la ideologio de la 
merkato uzindas de estra- 
ranoj de entreprenoj, kiam 
ili diras ke salajroj ne plial- 
tiĝas pro la merkato, la 
laboristoj ne havas rajtojn 
pro la merkato, kaj kiam la 
entrepreno ne gajnas mo- 
non, pro la merkato, la estra- 
ranoj de la firmaoj petas 

/V 

helpon de la Stato kaj la 
popolo de Usono mani- 
festacias kun la slogano "la 
merkato diras ne helpu la 
malbonajn entreprenojn". 

Obamo estas la nova prezi- 
dento de Usono, kaj li dife- 
renciĝos de Buŝ se li alme- 
naŭ havas inteligenton, 
socian inteligenton. 

/V 

Cu Obamo venkos la kri- 
zon? 

/V 

Cu la progresemaj homoj 
venkos la krizon? 

Mi esperas, ke jes 

^%efida*tfo- cte 

Universalaj Konĉresoi 


Nun vi havas la sanon kaj la 
monon. Kiam vi jam jariĝis mul- 
te, vi ankoraŭ havos la monon, 
sed ne plu la sanon partopreni 
kongresojn de Esperanto, sekve 
mi konsilas al vi, ke eĉ se vi nun 
ne havas monon, vi prunteprenu 
ĝin kaj kongresumu, kaj pagu eĉ 
tiam, kiam vi ne plu havos sanon. 
Jen unu el la plej mirindaj 
konsiloj, kiujn oni iam diris al 
mi. Tiu konversacio temis pri la 
Kongreso de Montpellier je 
1998, kaj de tiam mi senĉese 
vojaĝis al UK-oj, escepte de tiu 
de Svedio, pro familiaj kialoj. 

Pro tio mi havas mirindajn 
memoraĵojn pri Francio, Ger- 
manio, Israelo, Kroatio, Brazilo, 

/V 

Cinio, Litovio, Italio, Japanio, 
kaj esperas havi novajn el aliaj 
landoj, kiujn mi vizitos en la 
estonto, dum mi havas sanon. 

Kelkaj samideanoj, kiujn mi 
konis en tiuj kongresoj, jam 
forpasis. Mi povas diri, ke mi 
havis la bonŝancon koni ilin. 
Elstare inter ili rangas Dimitar 
Terzjev, Gilberto Ledon, Claude 
Piron kaj Giordano Moya. La 
unua estis muzikisto, kies muzi- 


kon oni ankoraŭ kantas en la 
Universalaj Kongresoj, ĉefe sia 
infano, la Internacia Koruso; la 
dua estis kara samideano de mia 
restado en SAT, grava esperan- 
tisto, kiu multe agis por nia afero, 
eldonante kelkajn librojn kaj 
magazinojn, inter ili Liberecana 
Ligilo , ĝis maldeca kaj maljusta 
klaĉado devigis lin forlasi tiun 
entreprenon; la tria estis elstara 
esperantisto, kies verkoj abundas 
kaj en Esperanto kaj pri Es- 
peranto..., se menciendas du inter 
ili, ni relegu Gerda Malaperis 
kaj Le defi des langues (La defio 
de lingvoj 1 ). Kaj la kvara, lasta 
sed ne malpli grava, bonkora 
esperantisto kaj verkisto, kiun mi 
trovis sufiĉe ofte en hispanaj 
renkontiĝoj esperantaj, kune kun 
lia edzino, kiu ankaŭ forpasis 
kelkajn monatojn antaŭ li. La 
lastan fojon, kiam mi trovis lin, 
li loĝis en oldulejo proksime de 
Barselono. Li ne rekonis min, ĉar 
li suferis malsanon, kiu forge- 
sigas bnpri homoj kaj aferoj. Sed 
lia uzo de nia lingvo Esperanto 
estis perfekta. Mi miris pri tiu 

'Kics traduko en la hispanan mi mem faris en la 
naŭdekaj jaroj, kaj post kelkaj misrenkontoj, mi 
sendis al amiko brazila, por publikigo... 


9dAUL 

afero. Ĝordano Moja estis tre fruealkongresejo, ĉar/>ro devigo 

amika al Kajeroj el la Sudo, k&j fajristoj (laŭ la oficiala infor- 

sekve multas la artikoloj, kiujn mo? publikigita tra laŭtparoliloj, 
li publikigis ĉi tie. 

Je numero 75 a ni paro- 
lis pri la Kongreso de 
Japanio. Preskaŭ jaro 
pasis de la Kongreso de 
Rotterdamo, kaj mi an- 
koraŭ ne rakontis al vi, 
ĉefe pro tio, ke nia ma- 
gazino ne aperis sufiĉe 
akurate. La memoro pri 
ĝi jam velkas, sed mi 
ankoraŭ memoras la 
kuneston kun esperan- 
tistoj de la unua tago, 
kiam mi venis en tiu 
gravan urbon de Neder- 
lando. Mi loĝis sufiĉe 
proksime de la Kon- 
gresejo, proksimume 
200 metrojn, kaj sur- 
prizis min, ke ĝia ĉiu- 
taga nomo estas World 
Trade Center, Monda 
Komerca Centro, same 

/V 

kiel la faligitaj Gemelaj 
Turoj de Novjorko. 

Tamen ni havis neniun 
problemon pro tio. 

Problemo havis tiujn, 
kiuj alvenis ne sufiĉe 

kaj duonprimokita de Jomo) en 
la halo ne estis loko por ĉiuj ge- 
kongresanoj, fakte nur por kelkaj 
centoj. Tiuj, kiuj malfruiĝis — 
kiel mi, hontas diri mi — devis 
sekvi la paroladojn en tre longa 
kaj granda halo pere de televidoj. 
Tio kaŭzis ĝenon kaj koleron al 
multaj, ĉefe ĉar kelkaj profitis la 
ŝancon por paroli inter si, scian- 
te, ke ili ne ĝenas la parolanton. 
Sed ja ĝenis la aŭskultantojn. 

Sed tiu salono anlcaŭ estis uzata 
por aliaj aferoj, lciel koncertumi 
salone anstataŭ koridore, kiel 

/V 

kuba Huljan’ montras en la 
apuda foto. Verŝajne li estos gra- 
va homo en la loka komitato en 
la UK de la venonta jaro, 2010. 

La cetera parto de la kongreso 
ne estas facile resumi per mal- 
multaj vortoj. Estis granda halo, 
kie nederlandaninoj disvendis 
manĝaĵojn kaj trinkaĵojn, kaj 
fronte al ilia budo estis aliaj 
budoj, kie oni avertis pri siaj 
diversaj interesoj pere de Espe- 
ranto. Meze de tiu centra halego 
mi vivis diversajn rendevuojn 
kun amikaj kaj malpli amikaj 
geesperantistoj. Elirante al la 
pordo el tiu loko estis fontano, 
kie estis agrable apudsidiĝi kaj 



ripozi, aŭ paroli kun geamikoj. 
Fronte al la fontano estis elirejo 
de la granda koncerthalo, aŭ 
konferenciejo, kie ne estis loko 
por ni ĉiuj. Kompreneble, la 
ceterajn tagojn mi sufiĉe frue 
estis tie por kapti lokon. Escepte 


O-CALT, 

de unu tago, okaze de la plej brila Nataŝa kaj Jomart’, kaj ni ĉiuj, 
kongresero, kvankam laŭ kelkaj kantante esperante Esperanton, 
esperantistoj, ne tiom grava: La kriante, ke vivu la verda stel’, ĉar 
Intemacia Vespero. Antaŭkelkaj ni estu la verda stelk 

kongresoj, dum tiu de Ĉinio, La Kongresa temo estis Lingvoj, 
knabino el Usono diris al mi, ke f rezoro d e / ’ komaro , kaj dum la 

tio estis ne profesie, malriĉe diskutoj pri la kongresa temo mi 
farita. Eble tio povas 
esti vera pri kelkaj eroj, 
sed tiel estas ni, espe- 
rantistoj, kiuj festumas 
la kontribuojn de ni, 
komuna popolo, kaj ne 
necese de Yehudin aŭ 
Alfredo NobeE. Ĉar 
Esperanto ne estis de- 
segnita por tiuj geni- 
uloj, sed por komuna 
homo, kiel ni ĉiuj estas, 
po unu. Sed pri aliaj 
eroj tiu kritiko estas tute 
nejusta kaj maldeca. 

Venas al mia penso 
Desperado kaj Natasa 
kaj Jomart\ kiuj estas 
tute ne amatoraj , kaj ankaŭ a ddis kelkajn kutimajn barba- 
multaj aliaj. raĵojn inter esperantistoj, kiel 

Je la fino de tiu Internacia tiun, ke oni devas paroli multe 
Vespero , kie gravis — kiel ku- da lingvoj, kaj ke la angla estas 
time — multe pli la kunesto ol la la natura malamiko de Esperanto. 
eroj, mi memoras kortuŝan mo- Pli amatoraj kiel konkludantoj ol 
menton tie, sur la fontano, apud kiel muzikistoj aŭ artistoj estas 
la elirejo, de Desperado kaj esperantistoj, se inter ni estas 

komuna monero tiaj sentaŭ- vi multe pli grandan nombron da 
gaĵoj... libroj en tre malgranda loko, 

Sed mi menciu, ke dum la faktenurunuĉambro. Fakte,nur 
kongreso de Rotterdamo, mi virtuala biblioteko estus pli 

havis la eblecon viziti la sidejon m algranda... Mi vizitis ĝin tag- 

antaŭ iri manĝi, kaj mi 

vidis, ke estis kelkaj 
esperantistoj tie. Mi havis 
malagrablan sperton tie, 
ĉar ĉiuj volis fotiĝi apud 
tiuj magiaj, kvazaŭ abra- 
kadabraj vortoj, kiujn 
oni povas legi en la apuda 
foto, Universala Espe- 
ranto Asocio. Sed mi 
venis frapi la pordon, 
vidi, ĉu eblas viziti..., kaj 
subite estis puŝata de 
esperantisto de fora lan- 
do, kiuj per manoj espri- 
mis sin pli facile kaj 
rapide ol per Esperanto... 

Rapide mi forgesis tion, 
sub la ĉiĉeronado de 
de la Universala Esperanto Aso- Fransisko, kiu klarigis nin pri la 
cio. Mi vidis la lokon, kie niaj labormaniero en nia sidejo. 
oficistoj laboras, kie la plej gran- y e nintfoje ni kongresumis en la 
da biblioteko de Esperanto en la t anc j 0? ki u y[dis himon iniciatinto 
mondo kuŝas, per tre sprita ^ Esperanto unuafoje, Bjalis- 
sistemo, kiu ebligas ke ne ekzak- toko, Pollando.Sed lasu min 
te la libroj, sed la koridoro inter r ipozi, E a j ra konti tion al vi en la 
la libraroj moviĝas de flanko al venon t a numero 
flanko, tiel, ke oni povas konser- „ 





‘I’ajjo 9 



%ajero dejunio 


2009 


La faraono 


Ĉapitro 24 a 

Nun jam Ramzes sciis, ke aŭ li 
ne plenumos la ordonon de 1’ 
faraono, aŭ li devas sin submeti 
al la volo de 1’ pastroj, kaj tio 
plenigis lin per kolero kaj 
malfavoro por ili. 

Li do ne rapidis al la 
misteroj, kaŝitaj en la 
temploj. Ne venis 
ankoraŭ la tempo 
por la fastoj kaj pre- 
ĝoj . Sed tiom pli favo- 
re li komencis parto- 
preni en la festenoj, 
kiujn oni aranĝis 
por lia honoro. 

/y 

Jus revenis Tut- 
mozis — majstro en ĉiuj amuzoj, 
kaj alportis al la princo bonajn 

/V 

novaĵojn de Sara. Si estis sana 
kaj havis belan aspekton, kio nun 
malpli interesis Ramzeson. Sed 
la pastroj faris tiel bonan horos- 
kopon al lia estonta infano, ke 
Ramzes estis ravita. 

Ili certigis plej kategorie, ke la 
infano estos filo, favorata de 1’ 
dioj kaj, se la patro ĝin amos, ĝi 
atingos en la vivo grandajn 
honorojn. 

( Tajjo 10 



La princo ridis la duan parton 
de la profetaĵo. 

— Stranga estas ilia saĝo! — 
diris li al Tutmozis — Ili scias, 
ke ĝi estos filo, kion ne scias mi, 
kvankam mi estas la patro; 
sed ili dubas, ĉu mi ĝin 
amos, kvankam facile 
estas diveni, ke mi 
amus ĉi tiun infanon, 
eĉ se ĝi estus filino. 

Kaj pri la honoroj 
por ĝi ili estu trank- 
vilaj. Mi zorgos pri 
J tio! 

En la monato Pa- 
^hono (januaro-fe- 
bruaro) la kron- 
princo transveturis en la nome- 
son Ka, kie akceptis lin la no- 

/V 

marho Sofra. La urbo Anu kuŝis 
sep horojn de pieda vojo de 
Atribis, sed la princo uzis tri 
tagojn por ĉi tiu vojaĝo. Pensan- 
te pri la preĝoj kaj fastoj, kiuj 
atendis lin antaŭ la malkovro de 
1’ templaj misteroj, Ramzes 
sentis pli kaj pli grandan inklinon 
al la amuzoj; lia sekvantaro 

divenis tion, plezuro do sekvis 
plezuron. 

Ree sur la vojoj, tra kiuj li 
veturis al Atribis, aperis popolaj 
amasoj kun krioj, floroj kaj 
muzikistoj. Precipe proksime de 
P urbo la entuziasmo atingis la 
supron. Okazis eĉ, ke grandega 
laboristo sinĵetis sub la veturilon 
de la vic-reĝo. Kaj kiam Ramzes 
haltigis la ĉevalojn, el la amaso 
eliris dekkelko da junaj virinoj 
kaj ĉirkaŭplektis lian veturilon 
per floroj. 

— Tamen ili amas min!.. — 
pensis la princo. 

En la provinco Ka li ne de- 

/V 

mandis plu la nomarhon pri la 
enspezoj de T faraono, ne vizitis 
fabrikojn, ne ordonis legi al si 
raportojn. Nur foje, kiam li vidis, 
ke la templo de T dio Sebak 
staras sur alta monteto, li es- 
primis deziron suriri ĝian supron 
kaj rigardi la ĉirkaŭaĵon. 

La respektinda Sofra tuj ple- 
numis la volon de P kronprinco, 
kiu suririnte la turon, kun gran- 
da plezuro pasigis tie kelke da 
horoj. 

La provinco Ka estis fruktodona 
ebenaĵo. Kelkdeko dakanaloj kaj 


da nilaj brakoj tranĉis ĝin en ĉiuj 
direktoj, kaj ĝi ŝajnis kvazaŭ reto 
el arĝentaj kaj lazuraj ŝnuroj. La 
melonoj kaj tritiko, semitaj en 
novembro, jam estis maturi- 
ĝantaj. Sur la kampoj svarmis 
nudaj homoj, kiuj kolektis ku- 
kumojn aŭ semis kotonon. La 
tero estis kovrita de konstruaĵoj, 
kiuj en kelkdeko da punktoj 
grupiĝis pli multenombre kaj 
formis urbetojn. 

La plimulto da domoj, precipe 
tiuj, kiuj kuŝis inter kampoj, estis 
argilaj, kovritaj per pajlo kaj 
palmaj folioj. Kontraŭe, en la 
urboj la domoj estis brikaj, kun 
plataj tegmentoj, kaj similis 
blankajn kubojn, truitajn en la 
lokoj, kie estis la fenestroj kaj 
pordoj. Tre ofte sur unu tia kubo 
staris plia malpli granda, kaj sur 
tiu tria, ankoraŭ malpli granda, 
kaj ĉiu etaĝo estis alie kolorigita. 
Sub la bruliganta suno de Egip- 
to ĉi tiuj domoj similis grandajn 
perlojn; rubenojn kaj safirojn, 
dissemitajn inter la verdaĵo de P 
kampoj kaj ĉirkaŭitajn de palmoj 
kaj akacioj. 

De tiu loko Ramzes rimarkis 
fenomenon, kiu mirigis lin: 
proksime de la temploj la domoj 

estis pli belaj, kaj sur la kampoj 
laboris plej multe da homoj. 

— La bienoj de 1’ pastroj estas 
la plej riĉaj ! . . — rememoris li kaj 
ankoraŭ unu fojon trakuris per la 
okuloj la templojn kaj kapelojn, 
dekkelkon da kiuj oni vidis de la 
turo. 

Sed ĉar li paciĝis kun Herhor kaj 
bezonis servojn de 1’ pastroj, li 
ne volis pli longe sin okupi per 
ĉi tiu afero. 

En la daŭro de la sekvintaj tagoj 
Sofra aranĝis por la princo serion 
da ĉasoj, irante de la urbo Atribis 
al la oriento. Apud la kanaloj oni 
arkpafis birdojn, kaptis ilin per 
grandegaj retoj, kiuj perunu fojo 
envolvis po kelkdeko, aŭ oni 
sendis falkojn kontraŭ la libere 
flugantaj. Kaj kiam la princa 
sekvantaro atingis la orientan 
dezerton, komenciĝis grandaj 
ĉasoj kun hundoj kaj panteroj 
kontraŭ kvarpiedaj bestoj; dum 
kelke da tagoj oni kaptis kaj 
mortigis kelkcenton da ili. 

Kiam Sofra rimarkis, ke la 
princo jam havas sufiĉe da 
plezuro sub la libera ĉielo kaj da 
noktoj sub la tendo, li inter- 
rompis la ĉasadon kaj per plej 


mallongaj vojoj rekondukis la 
gastojn al Atribis. 

Ili venis tien en la kvara horo 

/V 

post la tagmezo, kaj la nomarho 
invitis ĉiujn en sian palacon al 
festeno. 

Li mem kondukis la princon en 
la banejon, asistis ĉe la bano kaj 
el sia propra kesto prenis parfu- 
mojn por olei Ramzeson. Poste 
li kontrolis la friziston, kiu 
ordigis la harojn de 1’ vic-reĝo, 
fme, ekgenuinte sur la planko, li 
petis la princon akcepti novajn 
vestojn. 

Estis tie freŝe teksita ĉemizo, 
kovrita per brodaĵoj, antaŭtuko 
ornamita per perloj kaj mantelo 
punktita per oro, tre fortika, sed 
tiel delikata, ke du manoj povis 
ĝin enteni. 

La kronprinco favore akceptis 
ĉion kaj diris, ke neniam ankoraŭ 
li ricevis tiel belan donacon. 

La suno jam subiris, kaj la 

/V 

nomarho kondukis la princon en 
la balan salonon. 

Tio estis granda vestiblo, ĉir- 
kaŭita per kolonaro kaj pavumita 

/V 

per mozaiko. Ciuj muroj estis 
kovritaj per pentraĵoj, prezen- 
tantaj scenojn el la vivo de 1’ 

antaŭuloj de Sofra: militojn, 
marajn vojaĝojn kaj ĉasojn. Su- 
per ĉi tiu konstruaĵo, anstataŭ 
tegmento, pendis grandega papi- 
lio, kun multkoloraj flugiloj, 
kiujn movis kaŝitaj sklavoj, por 
refreŝigi la aeron. 

Enbronzaj torĉujoj, fiksitaj sur 
la kolonoj, brulis helaj torĉoj, 
eligante bonodorajn fumojn. 

La salono estis dividita en du 
partojn: unu malplena, la alia 
plenigita per tabloj kaj seĝoj por 
la invititoj. En la fundo estis alta 
estrado, sur kiu sub riĉa tendo 
staris malgranda tablo kaj kana- 
po por Ramzes. 

Apud ĉiu tablo estis grandaj 
vazoj kun akacioj, palmaj kaj 
figaj arboj. La tablon de 1’ 
kronprinco oni ĉirkaŭis per 
pinglokreskaĵoj, kiuj dissendis 
en la salono balzaman odoron. 

La kunvenintaj gastoj salutis la 
princon per ĝoja ekkrio, kaj kiam 
Ramzes okupis la lokon sub la 
baldakeno, de kie oni povis li- 
bere vidi la tutan salonon, lia 
sekvantaro sidiĝis ĉe la tabloj. 

Eksonis harpoj kaj komencis 
eniri sinjorinoj, en riĉaj muslinaj 
vestoj, kun malkovritaj brustoj 


kaj brilantaj dejuveloj. Kvarplej 
belaj ĉirkaŭis Ramzeson, aliaj 
sidiĝis apud la altranguloj de la 
sekvantaro. 



En la aero fluis odoro de rozoj, 
konvaloj kaj violoj. La princo 
sentis, ke la pulso batas en liaj 
tempioj. 

Sklavoj kaj sklavinoj en ĉemizoj 
blankaj, rozaj kaj bluaj komencis 
disporti kukojn, rostitajn kort- 
birdojn kaj ĉasaĵon, fiŝojn, vinon 
kaj fruktojn, fme florajnkronojn, 
kiujn la festenantoj metis sur la 
kapon. La grandega papilio pli 
kaj pli rapide svingis siajn 
flugilojn, kaj en la malplena par- 
to de la salono komenciĝis 
spektaklo. Unuj post aliaj aperis 
dancistinoj, gimnastikistoj, arle- 
kenoj, ĵonglistoj kaj skermistoj. 
Kiam iu montris neordinaran 
lertecon, la spektatoroj ĵetis al li 
florojn el siaj kronoj, aŭ orajn 
ringojn. 

La festeno daŭris kelke da horoj; 
aklamoj por honori la princon, 
nomarhon kaj lian familion 
senĉese sekvis unu la alian. 
Ramzeson, kiu duone kuŝis sur 
la kanapo kovrita per leona felo, 
kun oraj ungegoj, servis kvar 
damoj. Unu ventumis lin, dua 
ŝanĝis la kronojn sur lia kapo, du 
aliaj donis al li manĝaĵojn. Ĉe la 
fmo de la festeno tiu, kun kiu la 
princo plej volonte parolis, 
alportis al li pokalon da vino. 
Ramzes eltrinkis duonon, la 
reston donis al ŝi, kaj kiam ŝi 
eltrinkis, li kisis ŝian buŝon. 


La sklavoj komencis rapide 
estingi la torĉojn, la papilio ĉesis 
movi la flugilojn kaj en la salono 
fariĝis nokto kaj silento, inter- 
rompata nur de la nerva rido de 
f virinoj. 

Subite eksonis rapidaj paŝoj de 
kelke da homoj kaj terura krio. 

— Ellasu min!.. — kriis raŭka 
vira voĉo — Kie estas la kron- 
princo?... Kie estas la vic-reĝo?... 

En la salono ekbolis. La virinoj 
ploris teruritaj, la viroj kriis: 

— Kion tio signifas?... Atenco 

/\ 

kontraŭ la kronprinco!... Ci tien 
la gardistoj!... 

Oni aŭdis la bruon de la rom- 
pataj vazoj kaj la krakon de la 
seĝoj. 

— Kie estas la kronprinco? — 
kriegis la fremda homo. 

— Gardistoj ! ... Defendu la kron- 
princon!.. — oni kriis en la 
salono. 

— Ekbruligu la lumon!.. — ek- 
sonis la junula voĉo de 1’ kron- 
princo — Kiu serĉas min?... Jen 
mi estasL. 

Oni alportis torĉojn. En la salo- 
no senorde kuŝis la renversitaj 
kaj rompitaj mebloj unuj sur 

aliaj, kaj inter ili sin kaŝis la 
festenantoj. Sur la estrado la 
princo penis sin forŝiri de la 
virinoj, kiuj ĉirkaŭprenis liajn 
manojn kaj piedojn. Apud la 
princo, Tutmozis en senorda 
peruko, kun bronza kruĉo en la 
mano, estis preta bati je la kapo 
ĉiun, kiu proksimiĝus. 

En la pordo aperis kelke da 
soldatoj kun nudaj glavoj. 

— Kio estas?... Kiu estas ĉi tie 

/V 

— kriis la terurita nomarho. 

Fine oni rimarkis la kulpan. Iu 
grandegulo, nuda, kovrita de 
koto, kun sangaj strioj sur la dor- 
so, genuis sur la ŝtupoj de la es- 
trado kaj etendis la manojn al la 
kronprinco. 

— Jen la krimulo!.. — kriis la 

/V 

nomarho — Kaptu lin ! . . . 

Tutmozis levis sian kruĉon, de 
la pordo alkuris soldatoj. La 
vundita homo falis vizaĝe sur la 
ŝtuparon, kriante: 

— Kompaton, suno de Egipto!... 

La soldatoj jam estis lin kap- 
tontaj, kiam Ramzes, forŝirinte 
sin de T virinoj, proksimiĝis al 
la mizerulo. 


— -Ne tuŝu lin! — kriis Ramzes 
al la soldatoj — Kion vi volas, 
homo? 

— Mi volas rakonti al vi mian 
mizeron, sinjoro... 

En ĉi tiu momento Sofra, prok- 
simiĝinte al la princo, mur- 
muretis: 

— Li estas Hiksos,.. rigardu, via 
ekscelenco, lian densan barbon 
kaj harojn... Lia trobraveco, kun 
kiu li superforte venis ĉi tien, 
pruvas, ke ĉi tiu krimulo ne es- 
tas Egiptano... 

— Kiu vi estas? — demandis la 
princo. 

— Mi estas Bakura, laboristo de 
la regimento de fosistoj en 
Sohem. Ni ne havas nun okupon, 

/V 

do la nomarho Otoes ordonis al 
ni... 

— Li estas drinkulo kaj frenezu- 
lo!.. — murmuretis la tremanta 
Sofra. 

— Kiel li parolas al vi, sinjoro... 
La princo tiel ekrigardis la 

/V 

nomarhon, ke la altrangulo, 
kliniĝinte ĝis la tero, posteniris. 

— Kion ordonis al vi Otoes? — 
demandis la vic-reĝo Bakuran. 

— Li ordonis al ni, sinjoro, 
promeni sur la bordo de Nilo, 
naĝi en la rivero, stari apud la 
vojoj kaj fari bruon por via 
honoro. Li promesis pagi al ni 
por tio, kiom oni ŝuldas al ni... 
ĉar, sinjoro, jam de du monatoj 
ni ricevis nenion... Nek hordean 
panon, nek fiŝojn, nek oleon por 
nia korpo. 

— Kion vi diros nun, respek- 
tinda sinjoro? — demandis la 

/V 

princo la nomarhon. 

— Danĝera drinkulo... abomena 
mensogulo.. — respondis Sofra. 

— Kian bruon vi faris por mia 
honoro? 

— Kiel oni ordonis — diris la 
grandegulo — Mia edzino kaj 
filino kriis kun la aliaj : «Li vivu 
eterne!» kaj mi saltadis en la 
akvon kaj ĵetadis kronojn en la 
ŝipon de via ekscelenco, por kio 
oni promesis al mi pagi po unu 
uteno. Kaj kiam vi bonvolis 
favore enveturi en la urbon 
Atribis, mi estis destinita minĵeti 
sub la ĉevalojn kaj haltigi la 
kaleŝon... 

La princo komencis ridi. 

— Vere mi ne pensis — diris li 
— ke ni tiel gaje finos la fes- 


tenon!... Kaj kiom oni pagis al 
vi por tio, ke vi devis vinĵeti sub 
la ĉevalojn? 

— Oni promesis al mi tri ute- 
najn, sed pagis nenion, nek al mi, 
nek al la edzino, nek al la filino. 
Same al la regimento oni donis 
nenion por manĝi tiujn du mo- 
natoj. 

— Per kio do vi vivas? 

— Per almozoj, aŭ per tio, kion 
ni ricevas por nia laboro ĉe la 
kamparanoj. Do en ĉi tiu terura 
mizero ni trifoje ribelis kaj volis 
reveni hejmen. Sed la oficiroj kaj 
skribistoj aŭ promesis pagi al ni, 
aŭ ordonis nin bati... 

— Pro la bruo por mia honoro? 
— demandis la princo, ridante. 

— Vi diras la veron, princo... 
Tial hieraŭ estis la plej granda 
ribelo, pro kiu la nomarha Sofra 

/V 

ordonis nin dekumi. Ciu deka 
ricevis bastonadon, kaj mi plej 
multe, ĉar mi estas granda kaj 
devas nutri tri buŝojn: mian, de 
1’ filino kaj edzino... Batita, mi 
min elŝiris el iliaj manoj, por fali 
sur la ventron antaŭ vi, sinjoro, 
kaj rakonti niajn dolorojn. Vi, vi 
batu nin, kiam ni estas kulpaj, sed 
la skribistoj pagu al ni niajn 

ŝuldojn, ĉar alie ni mortos de 
malsato, ni, niaj edzinoj kaj 
infanoj... 

— Tio estas homo, loĝata de 
demono!.. — ekkriis Sefra — 
Bonvolu, princo, rigardi, kian 
ruinigon li faris ĉi tie... Dek 
talentojn mi ne akceptus por ĉi 
tiuj tabloj, pladoj kaj kruĉoj... 

Inter la festenantoj, kiuj jam 
rekonsciiĝis, komenciĝis mur- 
muro: 

— Tio estas ia fripono!.. — oni 
diris — Rigardu; vere, li estas 
Hiksos. Ankoraŭ bolas en li la 
malbenita sango de liaj avoj, kiuj 
invadis kaj ruinigis Egipton... 
Tiel riĉaj mebloj... tiel helaj 
vazoj... rompitaj en polvon! 

— Unu sola ribelo de nepagitaj 
laboristoj alportas pli grandan 
malutilon al la ŝtato, ol valoras 
ĉi tiuj riĉaĵoj — diris severe 
Ramzes. 

— Sanktaj vortoj!... Oni devas 
skribi ilin sur la monumentoj — 
tuj eksonis multaj voĉoj inter la 
gastoj — La ribelo forŝiras la 
homojn de la laboro kaj mal- 
ĝojigas la koron de lia sankteco... 
Ne konvenas, ke la laboristoj 


dum du monatoj ne ricevu salaj- 
ron... 

Kun nekaŝata malestimo ek- 
rigardis la princo la korteganojn, 
ŝanĝiĝemajn kiel la nuboj, kaj sin 

/V 

turnis al la nomarho. 

— Mi transdonas al vi — diris li 
severe — ĉi tiun martiritan ho- 
mon. Mi estas certa, ke neniu 
haro falos de lia kapo. Kaj 
morgaŭ mi volas vidi la regi- 
menton, al kiu li apartenas, kaj 
konvinkiĝi, ĉu la plendanto diris 
veron. 

Post ĉi tiuj vortoj la vic-reĝo 
eliris, lasante la nomarhon kaj 
gastojn en granda malĝojo. 

En la sekvinta tago la princo, 
vestante sin kun la helpo de 
Tutmozis, demandis lin: 

— Ĉu la laboristoj venis? 

— Jes, sinjoro. De la leviĝo de 
1’ suno ili atendas viajn or- 
donojn. 

— Kaj tiu... tiu Bakura, ĉu li es- 
tas inter ili? 

Tutmozis faris grimacon kaj 
diris: 

— Okazis, io stranga. Sofra 
ordonis lin ŝlosi en malplena 
kelo de sia palaco. Kaj ĉi tiu 

fripono, tre forta homo, rompis 
la pordon de la najbara kelo, kie 
estis vino, renversis kelke da 
multvaloraj kruĉoj kaj tiel ebrii- 
ĝis, ke... 

— Ke? — demandis la princo. 

— Ke li mortis. 

La kronprinco salte leviĝis de 1’ 
seĝo. 

— Kaj vi kredas, ke li mem 
ebriiĝis tiel, ke li mortis?... 

— Mi devas kredi, ĉar mi ne 
havas pruvojn, ke oni lin mor- 
tigis — respondis Tutmozis. 

— Sed mi, mi serĉos ilin — 
eksplodis la princo. 

Li kuris en la ĉambro kaj ronkis, 
kiel kolera leonido. 

Kiam li iom trankviliĝis, Tut- 
mozis diris: 

— -Ne serĉu, sinjoro, kulpon tie, 
kie oni ne vidas ĝin, ĉar vi ne 
trovos eĉ atestantojn. Se iu 

/V 

efektive, ordonita de T nomarho, 
sufokis ĉi tiun laboriston, li tion 
ne konfesos; la mortinto mem 
diros nenion, cetere, kian valoron 
havus lia plendo kontraŭ ia 
nomarho!... En tiaj kondiĉoj 
neniu tribunalo volos komenci 
juĝan esploron. 


— Sed se mi ordonos?.. — 
demandis la vic-reĝo. 

— En tia okazo oni tion faros kaj 
oni pruvos la senkulpecon de 
Sofra. Tiam vi, sinjoro, devos 
honti, kaj ĉiuj nomarhoj, iliaj 
parencoj kaj servistoj fariĝos viaj 
malamikoj. 

La princo staris en la mezo de T 
ĉambro kaj pensis. 

— Fine — diris Tutmozis — ĉio 
ŝajnas pruvi, ke ĉi tiu malfeliĉa 
Bakura estis drinkulo, aŭ frene- 
zulo kaj antaŭ ĉio — homo de 
fremda deveno. Ĉar ĉu vera kaj 
prudenta egiptano, eĉ se li tutan 
jaron ne ricevis salajron kaj 
duoblon da bastonoj, ĉu li kura- 
ĝus eniri superforte en la palacon 

/V 

de nomarho kaj per tiaj krioj 
alvoki vin? 

Ramzes klinis la kapon. Vidan- 
te, ke en la najbara ĉambro estas 
korteganoj, li diris per mallaŭta 
voĉo: 

— Ĉu vi scias, Tutmozis, ke de 
la tempo, kiam mi entreprenis ĉi 
tiun vojaĝon, Egipto komencas 
ŝajni al mi tute alia. Iafoje mi de- 
mandas min mem: ĉu mi estas en 
fremda lando? Aŭ mia koro es- 
tas maltrankvila, kvazaŭ mi 

havus kovrilon sur la okuloj, post 
kiu oni faras ĉiujn friponaĵojn, 
sed kiujn mi ne povas vidi... 

— Kaj tial vi ne penu vidi, ĉar 
fme ŝajnos al vi, ke ni ĉiuj devas 
esti kondamnitaj en la minejojn 
— diris Tutmozis kun rido — 

/V 

Memoru, ke la nomarhoj kaj 
oficistoj estas paŝtistoj de viaj 
brutaroj. Se iu melkos mezuron 
da lakto por si, aŭ buĉos ŝafinon, 
vi ne mortigos lin, nek forpelos. 
Da ŝafmoj vi havas tro multe, kaj 
paŝtistojn ne facile estas trovi. 

La vic-reĝo, jam vestita, tran- 
siris en la atendejon, kie kolek- 
tiĝis lia sekvantaro: pastroj, 
oficiroj kaj oficistoj. Poste li 
forlasis la palacon kaj iris en la 
eksteran korton. 

Tio estis vasta placo, kie sub la 
ombro de akacioj la laboristoj 

/V 

atendis la princon. Ce sono de 
trumpeto ĉiuj salte leviĝis de T 
tero kaj stariĝis en kvar vicojn. 

Ramzes, ĉirkaŭita de brilanta 
kortego, subite haltis, volante en 
la komenco de malproksime 
rigardi la regimenton de fosistoj. 
Tio estis nudaj homoj, kun 
blankaj kufoj sur la kapo kaj 
samaj tukoj ĉirkaŭ la koksoj. En 


la vicoj oni povis facile distingi 
la brunajn egiptanojn, nigrajn 
negrojn, flavajn azianojn kaj 
blankajn loĝantojn de Libio kaj 
de la insuloj de Mediteraneo. 

En la unua vico staris la fosistoj 
kun pintohakiloj, en la dua kun 
pioĉoj, en la tria kun fosiloj. La 
kvaran vicon formis la portistoj, 
ĉiu kun levilo kaj du siteloj, la 
kvinan ankaŭ portistoj, sed kun 
grandaj kestoj, kiujn ili portis 
duope. La lastaj portis la elfo- 
sitan teron. 

Antaŭ la vicoj, ĉiun kelkdekon 
da paŝoj, staris la majstroj: ĉiu 
havis en la mano dikan bastonon 
aŭ bgnan cirkelon, aŭ ortilon. 

Kiam la princo proksimiĝis al 
ili, ĉiuj hore ekkriis: «Vivu 
eterne!» kaj ekgenuinte ekfrapis 
la teron per la firunto. La kron- 
princo ordonis al ili leviĝi kaj ree 
atente rigardis ilin. 

Ib estis homoj sanaj kaj fortaj, 
tute ne havis aspekton de tiaj, 
kiuj de du monatoj vivis per 
almozoj . 

A1 la vic-reĝo proksimiĝis la 
nomarho Sofra kun sia sek- 
vantaro. SedRamzes ŝajnigis, ke 

li ne vidas lin kaj sin tumis al unu 
el la majstroj. 

/V 

— Cu vi estas la fosistoj de 
Sohem? — demandis li. La majs- 
tro falis teren sur la ventron kaj 
silentis. 

La princo levis la ŝultrojn kaj 

/V 

kriis al la laboristoj: — Cu vi es- 
tas de Sohem? 

— Ni estas la fosistoj de So- 

/V 

hem!.. — respondis ili hore. 

— Ĉu vi ricevis la salajron? 

— -Ni ricevis la salajron. Ni es- 
tas sanaj kaj kontentaj — servis- 
toj de lia sankteco — respondis 
la horo, martelante ĉiun vorton. 

— Malantaŭen!.. — komandis 
la princo — Oni trompas min — 
pensis li. Li ordonis al laboristoj 
iri en la kazernojn, kaj ne salu- 
tante nek adiaŭante la nomarhon, 
li revenis en la palacon. 

— Ĉu ankaŭ vi diros al mi, — 
demandis li dum la reiro Tut- 
mozison, — ke ili estas laboristoj 
de Sohem?... 

— Ili ja mem tion diris — res- 
pondis la kortegano. 

La princo ordonis alkonduki 
ĉevalon kaj forrajdis al la armeo, 
kies tendaro estis ekster la urbo. 


La tutan tagon li ekzercis la 

/V 

armeon. Cirkaŭ la tagmezo, sur 
la kampo de T ekzercoj aperis 
kelkdeko da portilistoj, koman- 

/V 

dataj de T nomarho, kun tendo, 
mebloj, manĝaĵo kaj vino. Sed la 
princo resendis ilin en la urbon, 
kaj kiam venis la horo de la 
tagmanĝo de T soldatoj, li man- 
ĝis ilian hordean panon kun seka 
viando. 

Tio estis dungitaj libiaj regi- 
mentoj: Kiam la princo vespere 
ordonis al ili demeti la armilojn 
kaj adiaŭis ilin, ŝajnis, ke la 
soldatoj kaj oficiroj freneziĝis. 
Kriante: «Vivu eterne!», ili kisis 
liajn manojn kaj piedojn, faris 
portilon el lancoj kaj manteloj, 
kun kantoj portis la princon en 
la urbon kaj ĉiuj volis havi sur 
siaj ŝultroj la karan ŝarĝon. 

La nomarĥo kaj la oficistoj de 
la provinco, vidante la entu- 
ziasmon de la barbaraj libianoj 
kaj la favoron de T princo al ili, 
ektimis. 

/V 

— Jen estas monarho ! . . — mur- 
muretis al Sofira la granda skri- 
bisto — Se li ekdezirus, ĉi tiuj 
homoj mortigus per la glavo nin 
kaj infanojn niajn... 

La nomarho eksopiris malĝoje 
al la dioj kaj sin rekomendis al 
ilia protekto. 

Malfrue nokte Ramzes revenis 
en la palacon, kaj tie la servistoj 
diris al li, ke oni ŝanĝis lian 
dormoĉambron. 

— Kial? 

— Ĉar en tiu ĉambro oni vidis 
venenan serpenton, kiu tiel sin 
kaŝis, ke oni ne povas trovi ĝin. 

La nova dormoĉambro estis en 
flanka konstruaĵo, najbara al la 
domo de la nomarho. Tio estis 
kvarangula ĉambro, ĉirkaŭita per 
kolonoj. Gi havis alabastrajn 
murojn, kovritajn per pentrita 
plata skulptaĵo, prezentanta 
malsupre kreskaĵojn en vazoj, 
supre — girlandojn el olivaj kaj 
laŭraj folioj. 

Preskaŭ en la mezo staris gran- 
da lito, inkrustita per ebono, 
eburo kaj oro. La ĉambron lumi- 
gis du bonodorantaj torĉoj, sub 
la kolonaro estis tabloj, ŝarĝitaj 
per vino, manĝaĵoj kaj rozaj 
kronoj . 

En la plafono estis granda 
kvadrata truo, kovrita per tolo. 


La princo sin banis, kaj kuŝiĝis 
sur la mola lito, liaj servistoj 
foriris en pli malproksimajn 
ĉambrojn. La torĉoj komencis 
estingiĝi, en la dormoĉambro 
ekblovis freŝa vento, saturita per 
odoro de floroj. Samtempe ek- 
sonis supre mallaŭta muziko de 
harpoj. 

Ramzes levis la kapon. La tola 
tegmento malaperis, kaj tra la 
truo en la plafono oni vidis la 
stelaron de Leono, en kies mezo 
brilis la stelo de Regulus. La 
muziko de T harpoj plilaŭtiĝis. 

— Ĉu la dioj intencas fari al mi 
viziton?.. — pensis Ramzes kun 
rideto. En la truo de la plafono 
ekbrilis larĝa luma strio; la lumo 
estis forta, sed delikata. Post 
momento aperis supre portilo en 
formo de ora ŝipo kun flora 
laŭbo; la kolonoj estis envolvitaj 
per girlandoj el rozoj, la teg- 
mento estis el violoj kaj lotusoj. 

Sur ŝnuroj, kaŝitaj en verdaĵo, 
la ora ŝipeto senbrue malleviĝis 
en la dormoĉambron. Si haltis 
sur la planko kaj el sub la floroj 
eliris admirinde bela virino. Ŝia 
korpo similis blankan mar- 

moron; de la sukcena ondo de 1’ 
haroj fluis ebriiganta odoro. 

Elirinte el la aera portilo, la 
virino ekgenuis antaŭ la princo. 

— Ĉu vi estas la filino de So- 
fra? — demandis ŝin la princo. 

— Vi diras la veron, sinjoro. 

— Kaj malgraŭ tio vi venis al 
mi! 

— Petegi, ke vi pardonu al mia 
patro... Malfeliĉa li estas! de la 
tagmezo li verŝas larmojn kaj 
tordiĝas en la cindro. 

— Kaj se mi ne pardonus al li, 
ĉu vi forirus? 

— Ne. — murmuretis ŝi mal- 
laŭte. 

La kronprinco altiris ŝin al si kaj 
pasie kisis. Liaj okuloj flamis. 

— Pro tio mi lin pardonos — 
diris li. 

— Oh, kiel bona vi estas!.. — 
ekkriis ŝi, karese sin premante al 
la princo, kaj poste aldonis 
kokete: 

— Ĉu vi ordonos kompensi al li 
la perdojn, kiujn kaŭzis al li ĉi 
tiu furioza laboristo? 

— Mi ordonos... 


— Kaj vi prenos min en vian 
domon... 

— Mi prenos vin, ĉar vi estas 
bela. 

/V 

— Cu vere?.. — respondis ŝi, 
ĉirkaŭprenante lian kolon — 
Rigardu min pli bone... Inter la 
belulinoj de Egipto mi okupas 
nur la kvaran lokon. 

— Kion tio signifas? 

— En Memfiso aŭ proksime de 
Memfiso loĝas viaunua... Febĉe, 
ŝi estas nur Hebreino!... En 
Sohem estas la dua... 

— Nenion mi scias pri tio — 
interrompis la princo. 

— Ha, vi kolombo!... Do vi 
kredeble ne scias ankaŭ pri la tria 
en Anu... 

— Ĉu ankaŭ ŝi apartenas al mia 
domo?... 

— Maldankema! — ekkriis ŝi, 
frapante bn per lotusa floro — 
Vi estas kapabla post unu mona- 
to diri la samon pri mi... Sed mi 
ne permesos maljuste agi kontraŭ 
mi. 

— Same kiel via patro. 

— Vi ankoraŭ ne forgesis?... 
Memoru, ke mi foriros... 

— Ne, restu... restu... 


En la sekvinta tago la vic-reĝo 
bonvolis akcepti festenon de la 
nomarho Sofra. Publike li laŭdis 
lian administradon de la pro- 
vinco, kaj por kompensi la 
perdojn, kaŭzitajn de la ebria 
laboristo, li donacis al li duonon 
de la vazoj kaj mebloj, kiujn li 
ricevis en la urbo Anu. 

La alian duonon prenis la filino 

/V 

de la nomarho, la bela Abeb, kiel 
kortega sinjorino. Krom tio ŝi 
ordonis pagi al si el la kaso de 
Ramzes kvin talentojn por vestoj, 
ĉevaloj kaj sklavinoj. 

Vespere la princo oscedante 
diris al Tutmozis: 

— Lia sankteco, mia patro, diris 
al mi grandan veron: la virinoj 
kostas multe! 

— Pli malbone estas, kiam oni 
ne havas ilin — respondis la 
elegantulo. 

— Sed mi havas kvar kaj mi eĉ 
ne scias bone, kiamaniere. Mi 
povus cedi al vi almenaŭ du. 

/V 

— Cu ankaŭ Saran? 

/\ 

— Sin ne, precipe, se ŝi havos 
filon. 


— Se via ekscelenco destinos al 
ĉi tiuj turtinoj belan doton, oni 
trovos por ili edzojn. 

La princo ree oscedis. 

— Mi ne amas aŭskulti pri 
dotoj — diris li — Aaa... kia 
feliĉo, ke mi jam forŝiros min de 

vi kaj ekloĝos inter pastroj... 

/\ 

— Cu vere vi faros tion?... 

— Mi devas. Fine eble mi eks- 
cios de ili, kial la faraonoj fariĝas 
malriĉaj... Aaa!.. kaj krom tio... 
mi ripozos. 

